# data[].attributes.body
ASNIZAH BINTI ADAM

PROGRAM :
WA14 - IJAZAH SARJANA MUDA ANTROPOLOGI DAN SOSIOLOGI, FAKULTI SAINS SOSIAL DAN KEMANUSIAAN, UNIMAS.

TEMPAT LAHIR :
KUDAT, SABAH
MALAYSIA

ASPIRASI :
Aspirasi saya adalah untuk menamatkan pelajaran dengan keputusan yang baik serta memperolehi kerjaya di masa hadapan sekaligus dapat menyumbang sedikit sebanyak ilmu yang telah saya pelajari dalam kerjaya saya kelak.

# data[].attributes.body
Pengetahuan baru yang saya pelajari di universiti ini sangat banyak terutamanya, dalam bidang yang saya ambil iaitu subjek Sosiologi, Statistik dan juga Sejarah Malaysia. Subjek-subjek ini membuka mata saya bahawa ilmu itu sangat luas. Seterusnya dapat memberi kesedaran pada saya bahawa membaca buku sangat penting untuk menambah ilmu dengan lebih mendalam.

Apa yang dapat saya pelajari tentang Sosiologi adalah mempelajari tentang hubungan dan pengaruh timbal balik antara  gejala sosial seperti gejala keluarga, ekonomi serta moral. Manakala bagi subjek Statistik pula, melibatkan pengumpulan data atau maklumat yang menerangkan beberapa aspek. Kaedah ini digunapakai dalam membuat kesimpulan dan keputusan. Melalui subjek ini saya juga telah belajar menggunakan SPSS untuk menganalisis data menjadi lebih mudah.Bagi subjek Sejarah Malaysia pula, ia lebih mendalam daripada subjek Sejarah yang saya pelajari semasa di sekolah menengah.

# data[].attributes.body
Kemahiran baru yang saya pelajari adalah saya mempunyai bakat dalam mengedit video. Pada semester ini, kebanyakan tugasan diberi adalah menghasilkan video. Dengan itu, sedikit sebanyak dapat mencungkil bakat saya.

# data[].attributes.body
Pada semester ini, terdapat aktiviti yang menyumbang kepada kemahiran insaniah terhadap diri saya dimana aktiviti tersebut adalah melakukan pembersihan dan menceriakan kawasan Surau di Fakulti saya sendiri. Apa yang saya kecapi dari aktiviti ini adalah menemui kawan baru serta memupuk semangat kerjasama yang baik dalam berpasukan bagi melaksanakan tugasan diberi.

# data[].attributes.body
Welcoming Year 1 Anjuran FSSK

# data[].attributes.body
Program Work Camp Sukarelawan JKM 2019 (12-13 Oct 2019) Kg, Bogag Bau, Sarawak

# data[].attributes.body
Temubual tentang Isu Kehamilan Remaja dan Pengguguran Bayi.

Subjek Jantina, Etnik dan Kelas

# data[].attributes.body
Kajian lapangan Subjek TITAS

# data[].attributes.body
Masuk kepada sem 2 ini, saya telah mengambil beberapa subjek yang menarik seperti Psikologi Kontemporari, Kompetensi ICT dan Pengantar Antropologi.

Dalam subjek Psikologi Kontemporari, saya mendapat pengetahuan baru dimana subjek ini menerangkan psikologi secara umum, sosial psikologi dan perkembangan psikologi itu sendiri. Bagi subjek Kompetensi ICT pula dapat menambah lagi pengetahuan saya terhadap Teknologi Maklumat dan Komunikasi (ICT), dimana subjek ini menyentuh tentang komponen-komponen komputer, rangkaian, internet dan WWW, etc.. Mengenal dan belajar subjek ini dapat menjadikan saya lebih cekap dan bersedia untuk melaksanakan tugas pengkomputeran untuk tujuan pembelajaran. Pengantar Antropologi pula adalah subjek teras fakulti yang mana apa yang dapat saya pelajari tentang kehidupan manusia. Pengantar Antropologi juga merangkumi biologi dan evolusi manusia, budaya, arkeologi serta bahasa.

# data[].attributes.body
Dalam sem 3 ini, saya telah mengambil subjek
- Deviance and Criminology
Subjek ini mendedahkan kepada saya tentang apa itu devian dan jenayah dari sudut sosial termasuk teori-teori seperti psikologi, sosiologi dan budaya lencongan. Subjek ini juga menyentuh pelbagai isu jenayah dan hubungannya dengan sosial masyarakat serta pembangunan modenisasi.
- Social Inquiry
Subjek ini memberi pendedahan terhadap sains sosial sebagai bidang sains dan juga subjek ini merangkumi perdebatan teori dalam sosiologi pengetahuan, hubungan antara pengetahuan empirik serta ideologi.
- Sociology of Youth
Subjek ini mendedahkan tentang isu-isu yang dihadapi oleh belia masa kini dari pelbagai aspek sama ada pendidikan, pekerjaan, kekeluargaan mahupun pembangunan. Subjek ini juga mempelajari tentang teori-teori dan sumber sosiologi, sejarah sosial dll.
- Research Methods
Pendedahan lebih kepada menghasilkan kajian yang baik. Sebagai contoh, proses membuat research proposal yang betul.
- Culture Ethnicity in Borneo
Subjek ini mempelajari tentang etnisiti dan budaya majmuk yang ada di Borneo. Subjek ini juga mendedahkan konsep dan tema utama tentang pendekatan antropologi sosial, sosiologi budaya, etno historis, ekologi sosial dan kajian budaya di kalangan masyarakat Borneo.
- Preparatory 2
Kursus ini merupakan kursus bahasa inggeris. Dalam subjek ini saya dapat memperbaiki kelemahan saya dalam penggunaan tatabahasa.
- Helping Relationship
Subjek ini merupakan subjek ekektif yang pertama saya ambil. Subjek ini mendedahkan tentang bagaimana untuk menjadi orang yang suka menolong secara efektif. Dalam subjek ini juga menyentuh pelbagai masalah yang timbul dalam kehidupan seseorang dan bagaimana cara untuk membantu mereka yang terlibat dalam masalah.

# data[].attributes.body
Memandangkan situasi pada semester ini satu dunia dikejutkan dengan wabak yang menular dan membahayakan nyawa maka, kerajaan mengambil pendekatan untuk melaksanakan Perintah Kawalan Pergerakan (PKP). Sejak itu, pembelajaran atas talian menjadi satu inisiatif untuk pelajar meneruskan pelajaran.  Kemahiran yang dapat saya perolehi juga dalam situasi sedemikian adalah dari segi teknologi maklumat (IT), dimana ada tugasan yang memerlukan saya untuk membentang secara digital dengan berkongsi skrin (screen sharing) dan mengeksplorasi aplikasi-aplikasi yang membantu saya dalam tujuan pembelajaran.

# data[].attributes.body
Tuntutan pembelajaran atas talian dalam norma baharu ini memberi kemahiran baharu kepada saya iaitu saya lebih kreatif, dan kritis berfikir kerana banyak tugasan yang mengarahkan saya mencari sendiri topik yang dibincangkan dalam talian.

# data[].attributes.body
Dalam sem ini saya telah mengambil 4 subjek teras iaitu, Pengenalan kepada Arkeologi Borneo, Teori Sosial, Sistem Kepercayaan Pribumi Kontemporari dan Persanakan dan Kekeluargaan di Borneo. Manakala 2 subjek general iaitu Bahasa Melayu dan Asas Pembudayaan Keusahawanan serta 1 subjek elektif Pengenalan kepada Kesihatan dan Tingkah Laku.

Pengenalan kepada Arkeologi Borneo adalah mempelajari tentang kajian masyarakat lalu dengan menggunakan bahan-bahan tinggalan atau sejarah untuk mendalami dan memahami proses kehidupan masyarakat zaman lalu. Kursus ini membawa kepada kepentingan arkeologi terhadap sains sosial dan fahaman kepada saya sebagai pelajar untuk mentafsir budaya manusia zaman lalu.

Teori Sosial adalah subjek yang mempelajari tentang sifat teori  dan kemunculan pengajian mengenai masyarakat secara sistematik. Dalam kursus ini juga membincangkan tentang konsep-konsep sosial dan masyarakat. Malah dalam kursus ini juga menyentuh tentang sumbangan Auguste Comte dan Herbert Spencer mengenai masyarakat. Bukan itu sahaja, teori sosial oleh Karl Marx, Emeil Durkheim dan MaWeber juga dibangkitkan dan akan meneliti pengaruh bagi ketiga-tiga pemikir ini terhadap pembangunan teori sosial yang lebih moden.

Sistem Kepercayaan Pribumi Kontemporari  merupakan kursus yang mempelajari tentang penganalisisan persoalan-persoalan berkaitan dengan kepercayaan, peranan,  corak perubahan yang berlaku dan pengaruhnya terhadap individu dan masyarakat. Dalam kursus ini juga saya mempelajari tentang penelitian pengaruh kepercayaan  kontemporari  dan pribumi di dalam aktiviti kehidupan masa kini.

Kursus bagi Persanakan dan Kekeluargaan di Borneo adalah mempelajari tentang sejarah kekeluargaan di Borneo dan bagaimana ia berubah selari dengan perubahan sudut teoritis. Setiap budaya mempunyai hubungan keluarga dan tahap perkaitan mereka namun ia mempunyai perbezaan masing-masing sama ada dari segi organisasi, perkahwinan maupun gender.

Seterusnya kursus elektif yang kedua saya ambil adalah Pengenalan kepada Kesihatan dan Tingkah Laku. Kursus ini ditawarkan di Fakulti Perubatan dan menyentuh tentang aspek kesihatan dan tingkah laku manusia sehingga menyebabkan kesihatan terganggu.

# data[].attributes.body
Dalam sem ini saya telah mengambil subjek tentang Keusahawanan dan saya telah memperolehi kemahiran asas dalam dunia bisnes secara kecil-kecilan. Saya dan rakan kumpulan telah memilih untuk menjual pakaian yang terpakai iaitu (Bundle) dan menjualnya secara atas talian di pelbagai jenis aplikasi seperti Facebook, Whatsapp dan Instagram. Tujuan saya dan rakan kumpulan memilih untuk menjual pakaian terpakai kerana pada ketika ini penjualan bundle sangat popular sepanjang berlakunya Perintah Kawalan Pergerakan (PKP). Seperti yang dipelajari di dalam kelas, barangan yang popular atau sedang menjadi trend adalah salah satu sebab untuk dijadikan pilihan dalam pembukaan sesuatu bisnes kerana ia dapat menarik minat para pembeli.

Selain itu, saya juga semakin mahir dalam menggunakan aplikasi Go-eCommerce. Aplikasi tersebut merupakan platform keusahawanan online bagi memudahkan pengusaha mengatur data-data urusan jual beli.

# data[].attributes.body
Dalam sem ini saya telah mengambil 4 subjek teras iaitu Borneo Etnografi, Sosiologi Pembangunan, Kerja dan Masyarakat dan Kerja Komuniti. Manakala saya juga mengambil subjek Academic English 1 dan subjek elektif pilihan saya adalah Pengurusan Sumber Asli. Pada sem ini juga saya telah melaksanakan Projek Tahun Akhir 1 di bawah bimbingan Dr. Suhaidi

Borneo Etnografi adalah kursus tentang menerokai transformasi etnografi di masyarakat Borneo. Apa yang saya pelajari adalah konsep etnografi serta perkembangannya. Selain itu, mengenal pasti perbahasan terkini dalam bidang etnografi serta fungsinya dalam bidang sains sosial.

Sosiologi Pembangunan adalah kursus yang dipelajari untuk memahami teori-teori yang mendasari amalan sesebuah pembangunan. Kursus ini membolehkan saya menerokai pelbagai jenis teori pembangunan dan turut mengenali beberapa pandangan dari golongan feminis terhadap teori pembangunan.

Kursus yang selebihnya adalah kerja dan masyarakat di mana mempelajari tentang aspek pekerjaan dan kaitannya dengan masyarakat. Manakala, kursus bagi kerja komuniti pula mempelajari tentang aspek-aspek utama dalam intervensi yang dirancang seperti penggambaran dan penilaian komuniti, mengenal pasti perkara yang menjadi keperihatianan penduduk, menganalisis masalah komuniti  dan memberi langkah-langkah penyelesaian. Bagi subjek ini, pensyarah Dr. Zamri telah membahagikan kami ke beberapa kumpulan untuk melaksanakan kerja komuniti. Saya dan rakan-rakan kumpulan yang kebanyakannya berasal dari Kuching Sarawak telah memilih Kampung Mambong sebagai lokasi tugasan. Meskipun saya jauh berada di Sabah, namun tugasan dapat diselesaikan dengan baik dan rakan kumpulan yang dekat dengan lokasi tugasan yang turun ke lapangan untuk mengenal pasti masalah-masalah di kawasan tersebut.

Kursus elektif saya yang terakhir adalah Pengurusan Sumber Asli. Kursus ini menjadi pilihan saya kerana saya pernah mengambil subjek Geografi sejak dari zaman sekolah menengah hingga STPM. Dalam kursus ini membincangkan tentang isu-isu sumber asli yang terjadi baik di negara Malaysia mahupun negara luar. Kursus ini juga telah melakukan sebuah forum tentang input mengenai sumber-sumber asli.

# data[].attributes.body
Kemahiran baru semester ini saya banyak mempelajari tentang bagaimana menggunakan aplikasi CapCut untuk membuat video dan juga aplikasi Tiktok. Dalam subjek Academic English 1 saya telah diminta untuk melakukan konten video tentang bagaimana cara membuat penulisan akademik dengan lebih baik. Saya telah meneliti cara-cara membuat video di TikTok melalui Google dan Youtube untuk saya membuat konten video.

# data[].attributes.body
Jogging setiap pagi dan petang (Jika berkelapangan)

# data[].attributes.body
Carian maklumat untuk Projek Tahun Akhir 1 (Draf Sorotan Kajian) berkaitan tentang tarian tradisional di Sabah.

Lokasi: Perpustakaan Kudat, Sabah

# data[].attributes.body
Family Day Ansoc. (Before Lockdown)

# data[].attributes.body
Cari maklumat di library Unimas untuk membuat kajian (Before lockdown)

# data[].attributes.body
Pada sem ini kesemua subjek dalam program di Fakulti telah dijalankan secara atas talian. Bukan sahaja akademik, malah projek-projek luar kuliah juga dilaksanakan secara virtual. Di semester 3 ini, saya telah memohon jawatan dalam pengrusan program Ansos dan saya telah dilantik sebagai Bendahari program tersebut.

Kemahiran yang dapat saya perolehi setelah menyandang jawatan tersebut ialah bagaimana untuk saya mengatur wang keluar dan masuk hasil daripada projek-projek yang dilaksanakan oleh ahli-ahli pengurusan program tersebut. Saya lebih banyak menggunakan Microsoft Excel untuk melakukan data wang keluar masuk bagi tabung Ansos.

# data[].attributes.attachment_caption
Program secara Virtual (Majlis alu-aluan bagi Pelajar Baharu)

# data[].attributes.body
Kemahiran seterusnya adalah bagi subjek Pengenalan kepa Arkeologi Borneo, saya dan rakan kumpulan diminta untuk membuat satu projek yang disebut sebagai projek SULAM. Projek ini bertujuan untuk pembelajaran kursus dengan khidmat komuniti di mana melibatkan pelajar berinteraksi dengan komuniti untuk menyelesaikan permasalahan setempat dan juga memberi input yang berguna kepada masyarakat.

Saya dan rakan kumpulan telah melaksanakan projek SULAM ini bersama-sama secara atas talian. Kami melakukan sebuah page di Facebook iaitu ARCHAELOGIC yang mana dijadikan sebuah platform untuk menyebarkan video dokumentari yang dibuat oleh kami sendiri dengan menemu ramah pegawai-pegawai yang berpengalaman tentang arkeologi. Tujuannya adalah untuk memberikan input yang berguna kepada masyarakat umun mengenai bidang Arkeologi secara meluas.

# data[].attributes.attachment_link.title
"Archaeologic" Documentary Video || ESulam Project 2021

# data[].attributes.attachment_caption
Saya dan rakan-rakan kumpulan bagi Projek E-Sulam. 

# data[].attributes.attachment_caption
WA14 - ANTROPOLOGI DAN SOSIOLOGI (ANSOS)